Diari Oficial de la Generalitat Valenciana


Sumari del DOGV 1974, del 01-03-1993 (1993/827293)

RESOLUCIÓ de 3 de febrer de 1993, del Director General d'Urbanisme i Ordenació Territorial, per la qual fa pública l'aprovació definitiva, per la Comissió Territorial d'Urbanisme, de la modificació relativa a la inclusió de dos nous articles, 5.28 bis i 9.23 bis, sobre protecció del paisatge i tala d'arbres, al terme municipal de Petrer.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1974

Data del DOGV
:   01-03-1993

Secció del DOGV
:   ALTRES DISPOSICIONS

Número del document
:   1993/827293


Data del document
:   03-02-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 3 de febrer de 1993, del Director General d'Urbanisme i Ordenació Territorial, per la qual fa pública l'aprovació definitiva, per la Comissió Territorial d'Urbanisme, de la modificació relativa a la inclusió de dos nous articles, 5.28 bis i 9.23 bis, sobre protecció del paisatge i tala d'arbres, al terme municipal de Petrer.  
La Comissió Territorial d'Urbanisme, en la sessió del 16 d'octubre de 1992, va aprovar definitivament la modificació relativa a la inclusió de dos nous articles, 5.28 bis i 9.23 bis, sobre protecció del paisatge i tala d'arbres, al terme municipal de Petrer.  
La Comissió Territorial d'Urbanisme, en la sessió del 16 d'octubre de 1992, a la vista de l'expedient de referència i d'acord amb els següents:  
Antecedents de fet  
L'ajuntament, en la sessió plenària de 25 de juny de 1992, n'acordà l'aprovació provisional, després d'haver complit els tràmits d'aprovació inicial i exposició pública, mitjançant els anuncis apareguts en el Butlletí Oficial de la Província i en un dels diaris de major difusió provincial.  
2. La documentació està integrada per memòria justificativa i normes urbanístiques.  
3. La finalitat d'aquest document és, d'una banda, la introducció de dos nous articles que se sumen a l?existent sobre protecció d'espais naturals, el 5.28 bis, «Protecció del paisatge i dels espais lliures», i el 9.23 bis, «Documentació i tramitació per a la concessió de llicència de tala d'arbres».  
D'altra banda es pretén la inclusió, dins dels motius de revisió de planejament, de qualsevol nova classificació del sòl no urbanitzable que haja estat afectat per un incendi forestal.  
Consideracions tècnico- jurídiques  
1. La tramitació s'estima correcta d'acord amb el que estableixen l'article 114, per remissió del 128.1 del text refós de 1992, i els articles 125 i del 127 a 130 del Reglament de Planejament, per remissió del 151.2 del mateix text legal.  
II. La documentació s'estima completa, de conformitat amb l'article 80.2 del text refós de 1992 i amb el 97 del Reglament de Planejament, i suficient tenint en compte la finalitat de la modificació plantejada.  
III. Quant a la inclusió dels nous articles sobre protecció del paisatge i tala d'arbres, la proposta es considera tècnicament admissible i no comporta l'increment del volum edificable ni té com a finalitat una zonificació diferent o l?ús urbanístic de zones verdes previstes pel pla. Les alteracions de les determinacions establertes en el planejament es poden emmarcar en el supòsit establert en l'article 26.5 del text refós 1992 i en l'article 154.4 del Reglament de Planejament.  
IV En relació amb la modificació referent a la necessitat de recórrer a la revisió del planejament general per a noves classificacions de sòls afectats per incendis forestals, cal assenyalar que si bé en el moment de la seua tramitació era, pel seu contingut admissible, i d'un matís proteccionista que cal ressaltar, l?entrada en vigor amb posterioritat de la Llei 4/1992, de 5 de juny, de la Generalitat Valenciana, sobre Sòl No Urbanitzable ha determinat, segons estableix l'article 2.4, la impossibilitat de classificar o reclassificar com a sòl urbà, urbanitzable o adequat per a urbanitzar el sòl no urbanitzable que haja patit els efectes d'un incendi forestal, per la qual cosa la modificació proposada j a no resulta acceptable, ja que es veu privada de contingut per l'aplicabilitat directa d'aquesta norma.  
V La Comissió Territorial d'Urbanisme és competent per a l'adopció del present acorda en virtut del que disposen els articles 118.3.a) del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992 de 26 de juny, i l'article 15.10 del Reglament dels òrgans Urbanístics de la Generalitat Valenciana, aprovat pel Decret 137/1990, de 30 de juliol, del Consell de la Generalitat Valenciana.  
Vistos els preceptes esmentats i altres disposicions de general aplicació, va acordar:  
1. Aprovar definitivament la modificació relativa a la inclusió de dos nous articles, 5.28 bis i 9.23 bis, sobre protecció del paisatge i tala d'arbres. L'ajuntament ha de publicar íntegrament en el Butlletí Oficial de la Província d'Alacant les ordenances i normes urbanístiques, a l?efecte de la seua vigència, d'acord amb el que estableix l'article 70.2 de la Llei Reguladora de les Bases del Règim Local, en relació amb l'article 124.3 del text refós sobre reforma del règim del sòl i ordenació urbana, de 26 de juny de 1992.  
2. Denegar la modificació relativa a la inclusió entre els supòsits de revisió la nova classificació de sòl afectat per incendis forestals, per tal com s'hi aplica el que disposa l'article 2.4 de la Llei 4/1992, de 5 de juny, de la Generalitat Valenciana, sobre Sòl No Urbanitzable.  
Per a això, l'ajuntament haurà de trametre les dues primeres en expedients separats per a ser diligenciades.  
Cosa que es fa pública, d'acord amb el que preveuen els articles 124 del text refós de la Llei sobre el Règim del Sòl i Ordenació Urbana, aprovada per Reial Decret Legislatiu 1/1992, de 26 de juny, i l'article 134 del Reglament de Planejament. Val a dir que contra els anteriors acords, que no esgoten la via administrativa, es pot interposar un recurs d'alçada davant dl Conseller d'Obres Públiques, Urbanisme i Transports, en el termini de quinze dies, segons disposen els articles del 122 a 125 de la Llei de Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
València, 3 de febrer de 1993.- El Director General d'Urbanisme i Ordenació Territorial: Gerardo- Roger Fernández Fernández.